Държавен вестник, бр. 70, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  70
РЕШЕНИЕ № 680
ОТ 7 СЕПТЕМВРИ 2015 Г.
за предоставяне на концесия за добив на 
подземни богатства – строителни материа­
ли – варовици, от находище „Бялата скала“, 
разположено в землището на с. Пелишат, 
община Плевен, област Плевен, на „Водно 
строителство 2000“ – АД, Плевен
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства (ЗПБ), чл. 95е, ал. 1 от 
Закона за концесиите във връзка с чл. 71 ЗПБ 
и § 63 от преходните и заключителните раз­
поредби на Закона за изменение на Закона за 
забрана на химическото оръжие и за контрол 
на токсичните химически вещества и техните 
прекурсори (ДВ, бр. 14 от 2015 г.) и мотивирано 
предложение на министъра на енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с пред­
мет експлоатация на подземни богатства по 
чл. 2, ал. 1, т. 5 ЗПБ – строителни материа­
ли – варовици, представляващи изключителна 
държавна собственост, от находище „Бялата 
скала“, разположено в землището на с. Пели­
шат, община Плевен, област Плевен, който 
се извършва със средства на концесионера и 
на негов риск. 
2. Определя концесионна площ с размер 
247,1 дка, индивидуализирана с координатите 
на точките от № 1 до № 17 в координатна 
система „1970 г.“ съгласно приложението. В 
тези граници концесионната площ включва:
2.1. Площта на находище „Бялата ска­
ла“ в размер 233,5 дка, индивидуализирана 
с координатите на точки от № 1 до № 14 
по външния контур на утвърдените запаси 
и ресурси в координатна система „1970 г.“ 
съгласно приложение – неразделна част от 
концесионния договор.
2.2. Площите, необходими за осъществяване 
на дейностите по концесията, извън добива.
3. Определя срок на концесията 25 години. 
Началният срок на концесията е датата на 
влизането в сила на концесионния договор.
4. Концесионният договор влиза в сила от 
датата на представяне на банковата гаранция 
по т. 8.1.1.
5. Определя пряко за концесионер „Водно 
строителство 2000“ – АД, Плевен – титуляр на 
Удостоверение за търговско откритие  № 0475 
от 29.11.2013 г., издадено от министъра на 
икономиката и енергетиката. 
6. Концесията да се осъществява при след­
ните условия:
6.1. Добивът на подземното богатство по т. 1 
се осъществява след съгласуване от министъра 
на енергетиката на проектите и плановете 
по това решение, съобразени с мерките и 
препоръките от Решение № ПН 35 ПР/2013 
на директора на Регионалната инспекция по 
околната среда и водите (РИОСВ) – Плевен. 
Решението е приложение – неразделна част 
от проекта по т. 7.2.3.1.
6.2. При експлоатацията на подземните 
богатства да се спазват нормативните изис­
квания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, правата върху горските територии и 
земеделските земи, културните ценности, на­
ционалната сигурност, отбраната на страната и 
обществения ред, пътищата и пътната инфра­
структура от републиканската пътна мрежа.
6.3. Правата и задълженията по концеси­
ята да не се прехвърлят на трети лица освен 
с разрешение на Министерския съвет при 
условията на действащото законодателство.
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да извършва всички дейности по 
предоставената концесия в съответствие с 
установените технически и технологични стан­
дарти, в т.ч. да спазва правилата и нормите 
за извършване на взривни работи;
6.4.3. да не изгражда сгради и трайни 
съоръжения върху земята, на която или под 
която е находището на подземни богатства;
6.4.4. да спазва указанията, давани от ми­
нистъра на енергетиката при съгласуване на 
проектите;
6.4.5. да изпълнява одобрените и изисква­
щите се рекултивационни мероприятия;
6.4.6. да не разкрива и да не предоставя на 
трети лица документация и информация по 
чл. 13 ЗПБ, свързана с обекта на концесия, 
без изрично писмено съгласие от министъра 
на енергетиката.
6.5. За осъществяване на правата и из­
пълнение на задълженията по концесията 
не се изискват задължителни подобрения в 
находището.
6.6. Концесионерът може да осъществява 
концесионна дейност само върху земя от 
концесионната площ, върху която е придо­
бил съответни права, и след приключване 
на необходимите процедури за промяна на 
предназначението є при условията и по реда 
на действащото законодателство.
6.7. Концесионерът може да осъществява 
дейност върху концесионната площ въз основа 
на одобрен и влязъл в сила подробен устрой­
ствен план, който включва концесионната 
площ и пътните връзки между площта на 
находището и местните и/или републикан­
ските пътища.
7. Определя основните права и задължения 
по концесията, както следва: